ກອງ​ທັບ​ຮວມ ລັດ​ວ້າ ສະ​ຫຼອງ ການ​ປົກ​ຄອງ ຕົນ​ເອງ ເປັນ​ເວ​ລາ 3 ທົດ​ສະ​ວັດ
ກອງ​ທັບ​ຮວມ​ແຫ່ງ​ລັດ​ວ້າ ສະ​ເຫຼ​ີມ​ສະ​ຫຼອງ ການ​ປົກ​ຄອງ​ຕົນ​ເອງ ເປັນ​ເວ​ລາສ​າມ​ທົດ​ສະ​ວັດ ຢູ່​ໃນ​ມຽນ​ມາ.
ກອງກຳລັງຊົນເຜົ່າກຸ່ມນຶ່ງທີ່ປົກຄອງຕົນເອງຢູ່ໃນມຽນມາ ມີຄວາມສຳພັນໂດຍກົງກັບ ຈີນ ຢູ່ໃນລັດສານ ຂອງມຽນມາ ກອງທັບຮວມແຫ່ງລັດວ້າ ທີ່ເອີ້ນຫຍໍ້ເປັນພາສາອັງ ກິດວ່າ UWSA ເມື່ອໄວໆມານີ້ໄດ້ສະເຫຼີມສະຫຼອງສັນຕິພາບແລະການປົກຄອງຕົນ ເອງເປັນເວລາສາມທົດສະວັດ ເລີ້ມມາແຕ່ປີ 1989 ເວລາພັກຄອມມູນິສມຽນມາຖືກ ຂັບໄລ່ ແລະພວກຜູ້ນຳຊຸດໃໝ່ໄດ້ສ້າງຕັ້ງ ໃນອັນທີ່ປັດຈຸບັນນີ້ ໄດ້ກາຍມາເປັນກອງ ທັບຊົນເຜົ່າທີ່ໃຫຍ່ທີ່ສຸດໃນປະເທດມຽນມາ ໂດຍການມີວັດທະນະທຳ ແລະຜົນປະ ໂຫຍດທາງດ້ານທຸລະກິດຮ່ວມກັນກັບຈີນ ກອງທັບຮວມແຫ່ງລັດວ້າແມ່ນເບິ່ງກັນວ່າ ເປັນຕົວຢ່າງສຳລັບກອງທັບຊົນເຜົ່າ ທີ່ມີ ຂະໜາດນ້ອຍກວ່າ ແລະກໍຍັງຕ້ອງການມີ ສິດໃນການປົກຄອງຕົນເອງ ຢູ່ໃນມຽນມາ ໃນຂະນະທີ່ການເຈລະຈາຢຸດຍິງ ຍັງດຳ ເນີນຢູ່ຕໍ່ໄປ ກ່ອນໜ້າການເລືອກຕັ້ງ ໃນປີ 2020 Steve Sanford ມີລາຍງານ ກ່ຽວກັບເລື່ອງນີ້ ສົ່ງມາໃຫ້ວີໂອເອ ຊຶ່ງໄພສານຈະນຳເອົາລາຍລະອຽດ ມາສະເໜີ ທ່ານ ໃນອັນດັບຕໍ່ໄປ ກອງທັບຮວມແຫ່ງລັດວ້າ ຫຼື UWSA ໄດ້ສະແດງຄວາມເຂັ້ມແຂງທາງທະຫານຂອງ ຕົນໃນ ລະຫວ່າງການສະເຫຼີມສະຫຼອງການປົກຄອງຕົນເອງເປັນ ເວລາ 3 ທົດສະວັດ ຢູ່ໃນເຂດພິເສດ ໃກ້ກັບຊາຍແດນຈີນ ຊົນເຜົ່າຫຼາຍໆກຸ່ມ ທີ່ຍັງສືບຕໍ່ມີການຂັດແຍ້ງ ກັບທະຫານລັດຖະບານມຽນມາ ໄດ້ ໄປຮ່ວມ ໃນພິທີສະຫຼອງດັ່ງກ່າວ ຮວມທັງນັກຟ້ອນຄົນນຶ່ງທີ່ມີຊື່ວ່າ Bauk Toi ຊຶ່ງ ເປັນຊາວກະຈິ່ນ ທີ່ເຄີຍເປັນທະຫານໃນພັກຄອມມູນິສມຽນມາ ໃນສະໄໝກ່ອນ ນາງ Bauk Toi ກ່າວວ່າ ການພັດທະນາເສດຖະກິດສ່ວນໃຫຍ່ແມ່ນມາຈາກຈີນ ໃນຄວາມຈິງທີ່ໄດ້ສະແດງ ໃຫ້ເຫັນ ໂດຍທູດພິເສດຂອງຈີນຮັບຜິດຊອບກ່ຽວກັບກິດຈະການເອເຊຍນັ່ງຢູ່ໃກ້ໆ ກັບຜູ້ນຳຂອງລັດວ້າ ເຖິງແມ່ນມີຫຼາຍໆໂຄງການພວມດຳເນີນງານຢູ່ ຮວມທັງຂໍ້ລິເລີ້ມນຶ່ງແລວທາງນຶ່ງ ເສັ້ນທາງ ຊຶ່ງເປັນຂໍ້ລິເລີ້ມພື້ນຖານໂຄງລ່າງຂະໜາດໃຫຍ່ຂອງຈີນກໍຕາມ ແຕ່ເຈົ້າ ໜ້າທີ່ອະວຸໂສ ຂອງລັດວ້າກ່າວວ່າ ຄວາມສຳພັນທີ່ຈິງແລ້ວແມ່ນເກີດມາຈາກມິດ ຕະພາບ ທ່ານ Zhao Guo An ຮອງປະທານກອງທັບຮວມແຫ່ງລັດວ້າ ກ່າວວ່າ ໃນຂະນະທີ່ກອງທັບຮວມແຫ່ງລັດວ້າ ແມ່ນບໍ່ໄດ້ພົວພັນໂດຍກົງ ກັບການເຈລະຈາ ຢຸດຍິງ ທີ່ພວມດຳເນີນຢູ່ໃນມຽນມາກໍຕາມ ແຕ່ເຂົາເຈົ້າກໍເປັນສ່ວນນຶ່ງ ຂອງຄະນະ ກຳມະການ ເຈລະຈາ ແລະທີ່ປຶກສາທາງດ້ານການເມືອງຂອງລັດຖະບານກາງ ຊຶ່ງ ການປະຊຸມຫຼາຍໆຄັ້ງ ແມ່ນຈັດຂຶ້ນຢູ່ໃນດິນແດນຈີນ 7 ອົງການ ຂອງພວກຊົນກຸ່ມນ້ອຍ ແມ່ນເປັນພາກສ່ວນຂອງຄະນະກໍາມະການດັ່ງ ກ່າວ ຮວມທັງສະຫະລັດສັນນິບາດອາຣາຄານ ຊຶ່ງກໍາລັງຂອງພວກເຂົາພວມປະຕິ ບັດງານ ຢູ່ໃນລັດຣາໄຄນ໌ ແລະຮູ້ດີກ່ຽວກັບການໃຊ້ຈີນເປັນເຄື່ອງຕໍ່ລອງ ທ່ານ Tun Myat Naing ຜູ້ນໍາຂອງກອງທັບອາຣາຄານ ກ່າວວ່າ ໃນຂະນະທີ່ລັດຖະບານ ໄດ້ຕໍ່ເວລາໃນການຢຸດຍິງແຕ່ພຽງຝ່າຍດຽວ ອກໄປຈົນ ຮອດວັນທີ 30 ມິຖຸນານັ້ນ ພວກນັກສັງເກດການຈະໄດ້ຈັບຕາເບິ່ງວ່າ ຈະມີຜົນ ກະທົບແນວໃດ ຕໍ່ກອງທັບຮວມລັດວ້າ ແລະພັນທະມິດຂອງພວກເຂົາ ລັດຖະ ບານຈີນ ຈະມີອິດທິພົນແນວໃດຕໍ່ແຜນການສັນຕິພາບ